                          Islom dini
       “Islom” so’zi – “itoat va bo’ysunish”, “ihlos va boshqa turli ofatlardan salomat bo’lish” hamda “sulh va omonlik” degan ma’nolarni bildiradi. Islom – Alloh yagona degan e’tiqot bilan unga bo’ysunmoqlik, itoat etmoqlik va butun qalb bilan unga ixlos qilmoqlik hamda Alloh buyurgan diniy e’tiqodga imon keltirmoqlik demakdir.
       Allohga itoat qilgan va Alloh yuborgan payg’ambarlarga ergashgan kishi musulmon (muslim - sadoqatli), deyiladi.
       Islom dini patg’ambar Muhammad ibn Abdulloh (s. a. v.) tomonidaqn Arabistonda targ’ib etilgan.
       Muhammad (s. a. v.) va uning safdoshlari islomda nafaqat mukammal dinni, ayni paytda, unda arab qabilalarini yagona davlatga birlashtirish qudratini ham ko’rganlar. Ular birlashgan davlat barpoetish orqaligina jahon maydoniga chiqish mumkin deb hisoblaganlar.
       Bu maqsad yagona xudoga – Allohga asoslangan islomni butun arabistonda hukumron dinga aylantirish orqaligina amalga oshishi mumkin edi. VII asrda esa Arabistonda ko’p xudolik diniy e’tiqodlari mavjud edi.
       630 yilda Arabiston yagona davlatga (halifalik) birlashtirilgach, islom yagona hukmron dinga aylangan.
       Islom dining muqaddas kitobi Qur’on (o’zbek tilida bu atama “qiroat”, “o’qish” degan ma’nolarni anglatadi) deb ataladi.
       Muhammad payg’ambar (s. a. v.) davrida qur’on kitob holida keltirilmagan. Biroq, qur’on matni (suralari) Muhammad payg’ambarning sahobalari (safdoshlari) tomonidan yod olib borilgan va turli buyumlarga yozib ham qo’yilgan.
       Muhammad payg’ambar (s. a. v.) vafotidan so’ng Arab davlati hukumdori, Muhammadning safdoshlaridan biri Abu Bakr Qur’on suralarini yoddan biladigan kishilar hayotligida suralarni to’plam holiga keltirishdek ishni amalga oshirgan. Abu bakr to’platgan suralar to’plami “Suhuf” (“sahifalar”) deb atalgan. Shu tariqa Qur’onning Abu Bakr nusxasi vujudga kelgan.
       Xalifa Usmon hukmronligi davrida Qur’onning yangi nusxasini yaratishga zarurat tug’ulgan. Chunki xalifa Usmon davrida arb xalifaligi juda keng mintaqalarni o’ziga birlashtirar edi.
       Xalifalik kengaygan sari odamlar orasida sahobalarning targ’ibot ishlarini olib borishlari g’oyatda mushkullashgan. Natijada, Qur;on so’zlari (oyatlari) turli joylarda turlicha o’qila boshlangan. Bu esa Islom e’tiqodchilari orasida ixtilof keltirib chiqarmay qolmas edi. Oxir-oqibatda, bu ixtilof islom jamiyatini bo’lib yuborishi mumkin edi. Xalifa Usmon  bu omilni ziyraklik bilan fahmlay oldi va tez fursat ichida Qur’onnig mufassal, bir butun kitob holidagi nusxasini yaratishga amr etgan.
       Hukmdorning amri 651 yilda bajarilgan. Qur’onning bu nusxasi “Mus’haf” (“muqovalangan sahifalar”), ko’pincha esa “Usmon to’plami” deb ataladi. Mazkur to’plam kiyik terisiga bitilgan. Kelgusida Qur’on matni hususida  tafovutlar chiqmasligi uchun Qur’onning “Usmon to’plami”- dan  boshqa barcha nusxalar yo’q qilingan.
       “Usmon to’plami” ning asl nusxasi Madinada qoldirilgan, ko’chirilgan 4 ta nusxasi esa Makka, Kufa, Basra va Damashqqa yuborilgan. Qur’onning “Usmon to’plami” muqaddas kitob sifatida rasmiy tan olingan. Usmon qur’oni katta jome’ masjidlarida saqlanar edi. Usmon to’plamidan nusxa olish man etilgan edi. Hatto, bir shakl qo’yish va ichiga biror qog’ozdan yoki bargdan xatcho’p solish ham mumkinemasdi. Bu hol 50 yil davom etdi. Umaviy xalifa Abdul Malik ibn Marvon davrida ahvol o’zgardi. Endilikda Qur’onning “Usmon to’plami” dan nusxa ko’chirish zaruriyati tug’iladi. Chunki xalifalik tobora kengayib bormoqda edi. Bu vaqtda Islom Shimoliy Afrika, Eron va O’rta Osiyoda tarqalgan edi. Islom bilan birga, bu yerlarga, tabiiyki, arab tili ham kirib kela boshladi. Endilikda bu tildagi Qur’on oyatlari qiroatiga o’zgarishlar kirmay qolmas edi. Natijada, Qur’ondan nusxa ko’chirishda, uni o’qishda tafovutlar bo’lmasligi uchun unga arab yozuviga xos  belgilar qo’yib chiqildi hamda, har bir suraning nomi yozib chiqildi. Natijada Qur;on 114 suradan iborat bo’ldi.
       Islom an’anasida Qur’onning asl nusxasi deb tan olingan “Usmon to’plami” ning to’rttala nusxasi ham mavjud. Ularning biri Toshkentda saqlanmoqda. Bu nusxaning O’rta Osiyoga qanday qilib kelib qolganligi haqida turli fikrlar mavjud.
       Ayrim manbaalarda, misr podshosi Zohir Baybars mug’ulardab eng birinchi bo’libislomni qabul qilgan, keyinchalik do’stona aloqa o’rnatgan Samarqand hukmdori Barakotxonga sovg’a sifatida yuborilgan, deyiladi. Boshqa manbaalarda esa Amir Temur Iroqni bosib olgach, Qur’on qo’lyozmasini Kufadan o’z  poytaxti Samarqandga olib kelgan, deyiladi. Tarixchi olim H. Ziyoev esa Misr podshohi Baybars “Usmon to’plami” ning bir nusxasini Oltin O’rda  xoni Berka xonga sovg’a qilgan, amir Temur esa To’xtamishxonni mag’lubiyatga uchratgach, o’sha Qur’onni samarqandga olib kelgan, deb hisoblaydi.
       Nima bo’lgandayam, mazkur nusxa Samarqanddagi Xo’ja Ahror masjidida bir necha yuz yil saqlangan. O’rta Osiyoni istilo qilgan chorizm amaldorlari 1869 yilda uni Peterburgga yuborganlar. Va nihoyat, 1923 yilda bu kitob Toshkentga qaytarilgan. 1989 yil 14 mart kuni ya’ni  Toshkentda bo’lib o’tgan O’rta Osiyo va Qozog’iston musulmonlari iv qurultoyida O’zbekiston hukumatining qarori bilan musulmonlar ixtiyoriga qaytarib berildi. Hozirgi kunda u O’zbekiston Musulmonlari idorasi kutubxonasida saqlanmoqda.
       “Usmon to’plami” ning qolgan 3 nusxasi Qohira, Makka va Madina shaharlarida saqlanayapti.
       Qur’on yuqorida takidlanganidek, 114 ta suraga, suralar esa ko’p yoki oz  miqdordagi oyatlarga bo’lingan (sura bandlari.). Suralar – Makka suralariga (610-622 yillar, 86 sura) va Madina suralariga (622-632 yillar, 28 sura) ajratilgan. Juz’iy istisnolarni hisobga olmaganda, Qur’onda, qadimiy arab an’analariga ko’ra, avval uzun suralar, keyin esa qisqa suralar keladi. 
       VII asrda islom ikkita yirik oqimga – sunniylik va shialikka bo’linib ketdi. Bu bo’linishning asosida  turli hukmron guruhlarning hokimyat uchun olib brogan kurashlari yotadi. Muhammad payg’ambar (s. a. v.) ning kuyovi, to’rtinchi xalifa Ali vaqtidayoq(656-661 yillar) xalifa hokimyati tan olingani bilan hokimiyat tepasiga Muhammad payg’ambar avlodlarigina kelish huquqiga egadirlar, deb hisoblangan.
       Xalifalar hokimyati tarafdori (ya’ni xalifalarning Muhammad avlodiga mansubligi shart emas, deb hisoblovchilar) bo’lgan umaviylar islomdagi an’anaviy diniy ta’limotga amal qiluvchilarni da’vo qilganlar sunniylikni, Ali va uning avlodlari hokimyatining tarafdorlari esa shialikni tashkil qildilar.
       Sunniylik (“sunna” so’zidan olingan bo’lib, asl islom an’analari tarafdorlari degan ma’noni bildiradi.) tarafdorlari o’zlarini ahl as-sunna, ya’ni sunna ahli deb ataydilar va Muhammad payg’ambar (s. a. v.) ning shialar tomonidan buzilayotgan an’analariga faqat bizgina amal qilyapmiz, deb hisoblaydilar. Islomning Muhammad (s. a. v.) davridayoq shakllangan ta’limotining to’g’riligini, cunnani (hadisni) Qur’ondan keyingi islom ilohiyoti va shariatining ikkinchi manbai deb tan olgan, islomning an’anaviy diniy marosimlariga, maishiy, ijtimoiy qoidalariga amal qiladigan har bir musulmon sunniy hisoblanadi. Bugungi kunda sunniylar butun jahon musulmonlarining asosiy qismini tashkil etishadi.
       Shialik (guruh, partiya, tarafdor, ya’ni Alining guruhi, tarafdorlari degan ma’noni anglatadi) – Ali va uning avlodini Muhammad payg’ambar (s. a. v.) ning birdab-bir qonuniy vorislari deb tan olingan turli yo’nalish va sektalarning umumiy nomidir.
       Safaviylar sulolasining birinchi shohi Ismoil XVI asrning boshlarida shialikni Eronning rasmiy dini deb e’lon qilgan. Hozir ham u Eronda hukmron e’tiqod shakli hisoblanadi. Iroq, Afg’oniston, Hindiston,Pokiston, Ozarbajon, Tojikiston, Livan va boshqa davlatlarda ham keng tarzda yoyilgan.
       Shialarning sunniylardan asosiy farqi nimalardan iborat? 
       Shialar bilan sunniylar o’rtasidagi asosiy farq – imomat tushunchasining talqin qilinishidir. Imomat – shialikda davlatni boshqarish huquqi haqidagi ta’limot, e’tirof etilgan 5 aqidadan biri. Unga ko’ra, musulmonlar jamoasi yoki davlatida faqat Muhammad payg’ambar (s. a. v.) avlodi (kuyovi Ali bilan qizi Fotimadan tarqalgan avlod) hukmron bo’lish huquqiga ega deb hisoblanadi.
       Sunniylar uchun imom odamlar tomonidan saylanadigan yoki tayinlanadigan diniy yoki dunyoviy rahbar hisoblansa, shialarda imomlik “ollohning inoyati” bo’lib, u bir imomdan ikkinchisiga o’tadi. Shialar Ali va uning avlodlaridan iborat 12 imom (eng oily rahnamo) hokimiyatini tan oladi. Shu munosabat bilandastlabki halifalardan Abu Bakr, Umar va Usmonni hokimiyatni zo’rlik bilan egallab olgan shaxslar deb hisoblaydilar va ularni tan olmaydilar. 874-878 – yillar orasida 7 – 9 yoshida bedarak yo’qolgan 12-imom 
· Muhammad al-Mahdiyni ular yashiringan, zamona ohir bo’lganda u qaytib keladi va adolat o’rnatadi, deb hisoblaydilar.
Bundan tashqari, sunniylikda 7 aqida tan olinsa, shialar quyidagi 5 aqidani tan oladilar:
a) Allohning yagonaligi; b) adolat; c) ohirat va o’lganlarning tirilishi; d) payg’ambarlik; e) imomat. 
Muhammad payg’ambar (s. a. v.) hayotining so’ngi yillarida tuzgan arab davlati ancha mustahkam davlatga aylanib ulgurgan edi. U Yamandan Sino yarim oroligacha, Qizil dengiz sohillaridan Markaziy Qum sahrosigacha cho’zilgan hududlarni o’z ichiga olgan.
Muhammad (s. a. v.) vafot etgach, davlatni halifalar boshqarganlar. Shuning uchun ham bu davlat tarixda “Arab xalifaligi” deb nom olgan. 
632 yildan 661 yilgacha bo’lgan qisqa vaqt ichida 4 nafar xalifa hukmronlik qilgan. Bular – Muhammadning qaynatalari Abu Bakr va Umar, kuyovlari Usmon va Alilar edi. Uning davrida Suriya, Falastin, Misr, Shimoliy afrika, Iroq istilo qilingan. Shu tariqa islom dini dunyo bo’ylab tarqala boshlagan edi.
661 – 670-yillar xalifalik tarixida umaviylar sulolosining hukmronlik davri deb ataladi. Bu davrdan boshlab arablar yurishining ikkinchi davri boshlandi. Ular Shimoliy Afrikadan to Ispaniyagacha bo’lgan yerlarni fath etdilar. VIII asrda O’rta Osiyoda  fath etilgan yerlarda aholini islom diniga kiritish harbiy to’qnashuv, da’vat hamda soliq siyosati yo’li bilan amalga oshirildi.
Islom hozirgi kunda hatto G’arb davlatlarida ham o’z e’tiqodchillarini ko’paytirib bormoqda. Masalan, AQSHda 6 mln, Fransiya,Angliya, Germaniyaning har birida 2 mln dan ortiq, Kanadada 0,5 mln aholi bu dinga e’tiqod qiladi. Bu kabi raqamlar kundan kunga oshib bormoqda.  

